இது வரை நடந்திருக்கும் நிலா ஆராய்ச்சிகளின் மிக மிக முக்கிய மைல்கல்லாய் நிலவில் நீர் இருப்பதை கண்டுபிடிக்க உதவியிருக்கிறது சந்திரயான். தண்ணீராய் செலவழித்து, தலைகீழாய் நின்று தண்ணீர் குடித்தும், ஆனாப்பட்ட வல்லரசுகளே கண்டுபிடிக்க முடியாத நிலவின் பரப்பில் ஒளிந்திருந்த‌ தண்ணீரை, சந்திரயான் மூலம் அனுப்பப்பட்ட நாசாவின் M3 என்ற‌ பேலோட் மோப்பம் பிடித்திருக்கிறது.